Gasa Hpa An Rin tsun ai Hkaimu gahtong maza lajang kau ra sai
帕安仁代表建议 多措并举加强农村生活垃圾治理
时间:2015-01-29 16:09:26 来源:德宏团结报
Hpa An Rin gasa tsun ai, ya yang, hkaimu gahtong hta shawa masha ni san seng lam n myit du nna, mungdan ko nna hkaimu gahtong ni a maza mala seng lajang mu n galo du, maza gahkyin lajang kau shara n nga, gon lajang masha hte gon lajang htung tara n nga re lam man maka na-du nga ai, shing re nga yang, gahtong grup yin, lam makau, hka hkan maza mala ru gabai shajong ton ai masa grai na-du nga ai, hkaimu gahtong maza atson n gon lajang ai hte majoi joi sha mazang re nga yang, hkaimu gahtong htingwan hpe grai shaza hkra, shawa masha ni nga sat nga sa lam shanut ya, sha wa masha ni a hkamja lam hpe chyinghkyik ya rai nna, ya yang na hkaimu gahtong ni a htingwan, ja sutgan hte hpong shingra manghkang nan rai nhtom, hkaimu gahtong maza mazing lajang kau na go kyin dut dik ai bungli nan rai sai.
Hpa An Rin shon ai, woi on shaja ra ai, tsang shagu pati asuya ahkyak ningbo masha ni go hkaimu gahtong maza gon lajang ahkyak lam, kyindut lam hpe atsom chye ton ra ai hte rau, hkaimu gahtong maza lajang htung galo hkrat wa ra ai. Hkai mu gahtong n bung ai shara ni hta hkan nna, mazong ton ladat la shapro nna, maza nhkun, maza sumpu ni galo masan ton ra ai. Maza mala lajang shara galo ton nna, ginwang do gat mare masha jahpan lo ai hte hto sa manu ai masa ko hkan nna, ginwang do gat mare maza lup shara, htok shalai shara, nat shara ni galo ton nna, maza lajang shadang shatso la ra ai. Yu jep tek shingdang htung galo nna, tek jep adam jo n-gun shatso la nhtom, htingwan makop jep tek htung shabyin shatai hkrat wa na, seng ang rung dap ni nong e sa hkan jep hkom n htom, maza mala majoi gabai, nga sat nga sa htingwan maza kau ai hkaimu masha, rem lu rem sha masha ni hpe daru sharin, aten gadi ton nna lajang kau shangun ra ai hta n-ga, seng ang ubadi ko hkan nna adam jo ra ai. Gumhpro ama hkam ra ai, asuya rungdap ni hkaimu gahtong de laksan gumhpro shayu dat ya nna, lahkam hte lahkam rai nna hkaimu gahtong maza jalang gumhpro n lo ai manghkang hparan kau ya na, shing rai nna, maza gahkyin htok shalai, lajang ai hte masha tam lang, hkrang galo ai hta ra nga ai gumhpro hparan ya nhtom, lawan ladan rai hkaimu gahtong maza mala lajang masha n nga ai labau jahtum kau na. Dai hte rau, “Gadai wa arang sho yang gadai wa amyat lu” ngu ai tara maka ko hkan nna, arang bang kam galo kam ai masha ni hpe sa galo shangun nna, hkaimu gahtong maza lajang mu lau lau galo hkrat wa na.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hans zho_Hans kac_Latn kac_Latn ltg_Latn kac_Latn kac_Latn kac_Latn kac_Latn